Weer 'n student - Columns - Windhoek Express
Monday, April 22nd, 2019 16:20:44
Weer 'n student
27 January 2019 | Columns
Yolanda Nel - Dis al 'n jaar sedert ek my meesters ingehandig het en vir 'n wyle het ek op ander heerlike dinge van die lewe gefokus, soos kosmaak en vrou-speel.
Nog 'n talent is om sepie na sepie te binge-watch en nou is ek bevrees Hammelie was reg. My oë gaan vierkantig word.
Toe breek die nuwe jaar aan en ek benodig 'n uitdaging: kom ons leer 'n nuwe taal. En nie waste een nie. Die een wat my skoonfamilie so vinnig praat my brein wil breek.
Maar ná my eerste Portuguese-les verstaan ek reeds hoekom hulle so vinnig praat. “Ons wil baie praat en dan sluk ons van ons woorde,” vertel die dosent, wie se naam ek dink Estella is. En dis presies hoe sy my leer.
Daar word drie woorde op die bord geskryf. Wanneer Estella begin praat, klink dit soos een. En toe trek ons weg met só 'n spoed dat ek verlang na my slapelose nagte vol handboeke en korreksies.
Alles is manlik of vroulik en ek vermoed dis makliker om eerder nie te vra hoe dit bepaal word nie. Die boek in Portugees is o livro (manlik), terwyl die tafel a mesa (vroulik) is. Indien daar meer as een is, word dit os livros en as mesas. Woorde wat in r, z of n eindig kry es agter as dit meervoudig is.
Na 'n twee ure les voel ek dronk. Hoe het enigiemand ooit leer praat, wonder ek en besef opnuut hoe belangrik taal is. Daardie aand word die leviete vir die knaap voorgelees. Hy en sy familie mag net Portugees met die pienkvoet praat. Hammelie en die res sal sorg vir Afrikaans.
Maar wat dan nou van die Engels, wil iemand weet, “want dit is die taal van die wêreld”.
Ek meen dit tel jy by die skool op en as dit dan nou moet, op televisie.
Ek sien uit na my volgende klas. Ek is kinderlik opgewonde oor die eerste gesprek met my skoonma in haar moedertaal, baie omdat ek die uitdrukking op haar gesig wil sien, maar grotendeels omdat ek, so Afrikaans soos ek mag wees, deel van hierdie nuwe kultuur wil word.
Dit blyk ek het tot die knaap aangesteek met hierdie student-wees en tot hy trek in die aande rekeningkunde boeke nader. “Is studeer regtig vir jou lekker?” wil hy weet.
Ek dink aan my aande sonder slaap, eindelose bekers koffies, die histerie, die trane, die doodkrap, uitvee en oor begin.
My slotsom? Dis lekker om vanaand iets te weet wat ek nie geweet het toe ek vanoggend opgestaan het nie. Boa noite.
1 week ago - 14 April 2019 | Columns
Yolanda NelDis hartseer wat met jou familie gebeur het. En dis aaklig om te moet erken ek weet hoe jy voel, want ek was ook...
Lessons to learn for AFCON
2 weeks ago - 07 April 2019 | Columns
Adolf KaureThere is still a lot that the national senior soccer team needs to learn if they want to be a force to be reckoned...
3 weeks ago - 31 March 2019 | Columns
Yolanda NelEk skryf vir jou hierdie brief voor jou lewe vir altyd verander, voor ’n klein mensie jou hele menswens gaan beïnvloed.In ’n mate het...
4 weeks ago - 24 March 2019 | Columns
1 month - 17 March 2019 | Columns
Julienne van RooyenThank you for taking a chance on me. Thanks for believing in me when I felt that no-one else did. Thanks for only...
Woman, you are phenomenal
1 month - 10 March 2019 | Columns
Leandrea Louw I recently came across a situation where a woman had to lay a charge of theft against the daddy of her baby....
Join the #nospendchallenge
1 month - 03 March 2019 | Columns
Gerine Hoff A couple of weeks ago I read an article about a British woman who saved more than £20 000 (almost N$400 000!) in...
Ixa vs S-Man: It's a rap!
1 month - 24 February 2019 | Columns
Otis Finck I am following a social media spat involving two rappers, Ixa and S-Man, with great disdain and wonder what's actually to gain? ...
2 months ago - 17 February 2019 | Columns
Kom ons gesels oor aborsie
2 months ago - 10 February 2019 | Columns
Yolanda Nel • Windhoek Op 25 Januarie maak die joernalis Elsabé Brits haar stem dik. “Aborsie is nie die grootste misdaad van ons tyd...